Ramón Díaz
Ramón Ángel Díaz (sündinud 29. augustil 1959) on Argentina endine jalgpallur, ründaja. Pärast jalgpallurikarjääri lõppu on Díaz tegutsenud treenerina. Ta on juhendanud muuhulgas Argentina suurklubi River Plate (1995–2000, 2001–2002 ja 2012–2014), Inglismaa klubi Oxford United (2004–2005), Araabia Ühendemiraatide klubi Al-Nasr (2021–2022) ning Saudi Araabia kõrgliigaklubi Al Hilal (2022–2023). Aastatel 2014–2016 oli ta Paraguay jalgpallikoondise peatreener. Alates 2023. aasta juulist on ta Brasiilia klubi Vasco da Gama peatreener.